رویندر کوشیک

رویندر کوشیک بھارت کی سراغ رسانی ایجنسی ریسرچ اینڈ انالیسیس ونگ کے ایک جاسوس تھے۔ وہ پاکستانی فوج میں اہم دستاویزات حاصل کرنے کے لیے ایک مسلمان نام اور پاکستانی شناخت کے ساتھ بھرتی ہوئے تھے اور اسی مقصد کے لیے کام کرتے رہے، حالانکہ ان کے عہدے کی مسلسل ترقی ہوتی گئی تھی۔

 پیدائش 
رویندر کوشیک شری گنگانگر، راجستھان میں 11 اپریل 1952ء کو پیدا ہوئے تھے۔http://www.indiatvnews.com/news/india/the-sad-story-of-indian-spy-ravinder-kaushik-who-served-as-majo-30517.html

 ناٹکوں میں اداکاری 
رویندر کوشیک مختلف ناٹکوں میں اداکاری کیا کرتے تھے۔ 1975ء میں بھارتی فوج کے کچھ عہدے داروں نے لکھنؤ میں ان کے ایک ناٹک میں اداکاری کے دوران متاثر ہوئے اور اپنے مقصد کے لیے انھیں چنا۔

 تربیت اور پاکستان روانگی 
بھارتی فوج نے رویندر کو تربیت دی۔ اس دوران انھیں مبادیات اسلام اور اردو زبان سکھائی گئی۔ اس کے ساتھ پاکستان کا جغرافیہ اور مہم کی تفصیلات فراہم کیے گئے۔ ایک نیا نام نبی احمد شاکر تجویز کیا گیا۔

 تعلیم اور فوج کی ملازمت 
رویندر نے جامعہ کراچی سے ایل ایل بی کیا۔ وہ پاکستانی فوج میں بھرتی ہوا اور جلد ہی میجر کے عہدے پر فائز ہوا۔

 بھارت کے لیے خدمت 
1978ء سے 1983ء تک کوشک نے پاکستانی فوج کی کافی حساس معلومات بھارت کی فراہم کی۔ انھی کوششوں کی وجہ سے وہ دی بلیک ٹائیگر کے نام سے موسوم تھے۔

 گرفتاری 
ستمبر 1983ء میں بھارتی فوج نے رویندر کوشیک سے ربط کے لیے عنایت مسیح کو بھیجا۔ عنایت نے تفتیش کے دوران پاکستانی فوج کو یہ راز فاش کیا کہ وہ کون ہے اور نبی احمد شاکر دراصل رویندر کوشیک ہے۔

 مقدمہ 
کوشیک کو گرفتاری کے بعد دو سال اذیتیں اٹھانے پڑے۔ سیالکوٹ کے ایک تفتیش مرکز میں انھیں رکھا گیا۔ 1985ء میں موت کی سزا سنائی گئی۔ مگر بعد میں یہ عمر قید میں بدل دی گئی۔

 انتقال 
2001ء میں ٹی بی اور دل کے مرض کی وجہ سے قید ہی میں رویندر کوشیک کا انتقال ہو گیا۔

 رہائی کی کوششیں اور سابق وزیر اعظم بھارت کا خراج عقیدت 
رویندر کوشیک کی ماں آملا دیوی بیٹے کی رہائی کی کافی کوششیں کر چکی تھی، تاہم اس سے کچھ فائدہ نہیں ہوا۔ وہ 2006ء میں انتقال کر گئی تھی۔ انتقال سے پہلے بھارت کے سابق وزیر اعظم اٹل بہاری واجپائی نے اسے ایک خط لکھ کر تاسف کا اظہار کیا کہ اگر کوشیک کا پردہ فاش نہ ہوتا تو وہ یقینًا ایک سرکردہ فوجی افسر بنتے اور اپنے وطن بھارت کی خدمت بھی جاری رکھتے۔

 مزید دیکھیے 
 ادریشیا

 حوالہ جات 

زمرہ:1952ء کی پیدائشیں
زمرہ:1999ء کی وفیات
زمرہ:2001ء کی وفیات
زمرہ:بھارتی بیرون ملک قید افراد
زمرہ:بھارتی جاسوس
زمرہ:پاک بھارت تعلقات
زمرہ:پاکستان میں بھارتی تارکین وطن
زمرہ:پاکستان میں زیر حراست اور قیدی شخصیات
زمرہ:پنجابی شخصیات
زمرہ:را کی شخصیات
زمرہ:راجستھان کی شخصیات
زمرہ:عہدیداران پاک فوج
زمرہ:جامعہ کراچی کے فضلا
زمرہ:اکیسویں صدی میں تپ دق سے اموات
زمرہ:پاکستان میں تپ دق سے اموات
زمرہ:پاکستانی حراست میں وفات پانے والے قیدی
زمرہ:ویکی ڈیٹا سے مختلف مختصر وضاحت
زمرہ:ہندومت سے اسلام قبول کرنے والے شخصیات
زمرہ:بھارتی سزائے موت یافتہ قیدی